b'\n_START_ARTICLE_\nWikipedia p\xc3\xa5 engelsk\n_START_PARAGRAPH_\nWikipedia p\xc3\xa5 engelsk er den engelskspr\xc3\xa5klige utgaven av Internett-leksikonet Wikipedia. Den ble grunnlagt den 15. januar 2001, og n\xc3\xa5dde to millioner artikler innen september 2007. Den var den f\xc3\xb8rste utgaven av Wikipedia, og er den st\xc3\xb8rste med mer en dobbelt s\xc3\xa5 mange artikler som den nest st\xc3\xb8rste, nemlig Tysk Wikipedia. I 2007 bestod omtrent en fjerdedel av hele Wikipedia av artikler i den engelske utgaven, en andel som har sunket jevnt siden 2003 p\xc3\xa5 grunn sterk vekst i andre spr\xc3\xa5ks Wikipediaer, jfr Liste over Wikipediaer.\n_START_SECTION_\nPionerredigering\n_START_PARAGRAPH_\nDen engelske Wikipedia var alts\xc3\xa5 den f\xc3\xb8rste utgaven av Wikipedia som ble etablert. Den har v\xc3\xa6rt pioner i forhold til funksjonalitet, grafisk utforming og retningslinjer for bruk. Disse er senere blitt adoptert av andre Wikipedia-utgaver. Men den har ogs\xc3\xa5 hentet elementer fra andre utgaver, spesielt Tysk Wikipedia. Dette gjelder blant annet \xc2\xabanbefalte artikler\xc2\xbb, retningslinjer for n\xc3\xb8ytralitet, navigasjonsmaler, sortering av korte \xc2\xabstubb\xc2\xbb-artikler inn i subkategorier, \xc3\xa5 l\xc3\xb8se redigeringskonflikter med fredsmekling og h\xc3\xb8ringer, og ukens dugnad._NEWLINE_Mange av de mest aktive st\xc3\xb8ttespillerne i Wikimedia Foundation, og utviklere av MediaWiki-programvaren som driver Wikipedia, er ogs\xc3\xa5 brukere p\xc3\xa5 Wikipedia p\xc3\xa5 engelsk.\n_START_SECTION_\nKontroverser\n_START_PARAGRAPH_\nBlant kontroversene som har v\xc3\xa6rt p\xc3\xa5 den engelske Wikipedia er debatten om hvilken type engelsk spr\xc3\xa5k som burde st\xc3\xa5 h\xc3\xb8yest, med de to st\xc3\xb8rste kandidatene amerikansk engelsk og britisk engelsk. Det har v\xc3\xa6rt en lignende debatt p\xc3\xa5 kinesisk Wikipedia, der det ble valgt en annen l\xc3\xb8sning. Mange forslag har blitt lagt frem av brukerne, fra \xc3\xa5 standardisere p\xc3\xa5 en enkelt form for engelsk til \xc3\xa5 dele opp det engelske Wikipedia-prosjektet. En av stilretningslinjene sl\xc3\xa5r fast at \xc2\xabWikipedia p\xc3\xa5 engelsk har ingen generelle preferanser innenfor den store variasjonen av spr\xc3\xa5ket\xc2\xbb og \xc2\xabArtikler om et emne som har sterke b\xc3\xa5nd til et spesifikt engelsktalende land, bruker den lokale varianten av engelsk\xc2\xbb En artikkel burde bruke konsekvent staving og grammatikk innad i artikkelen. For eksempel b\xc3\xb8r en ikke bruke center og centre i samme artikkel. Veiledningen sl\xc3\xa5r ogs\xc3\xa5 fast at en artikkel som er etablert (basert p\xc3\xa5 de tidligste redigeringer) i en viss variant/dialekt av engelsk, skal fortsatt redigeres i den samme.\n_START_SECTION_\nBrukere\n_START_PARAGRAPH_\nWikipedia p\xc3\xa5 engelsk n\xc3\xa5dde 4\xc2\xa0000\xc2\xa0000 registrerte brukerkontoer den 1. april 2007, litt over et \xc3\xa5r etter at den n\xc3\xa5dde milep\xc3\xa6len p\xc3\xa5 1\xc2\xa0000\xc2\xa0000 registrerte brukere sent i februar 2006. Antallet individuelle personer som er aktive brukere (enten registrert eller anonymt) p\xc3\xa5 Wikipedia i en gitt m\xc3\xa5ned er mye mindre enn hva disse tallene skulle tilsi. _NEWLINE_Den engelske Wikipedia f\xc3\xa5tt mange brukere med andre morsm\xc3\xa5l enn engelsk. Det skyldes at den engelske Wikipedia er den st\xc3\xb8rste Wikipedia-utgaven, b\xc3\xa5de i antall artikler og i omfanget av hver artikkel. Og selvsagt fordi engelsk-kunnskaper er sv\xc3\xa6rt utbredt. Det er utviklet mange fruktbare samarbeidskonstellasjoner p\xc3\xa5 tvers av spr\xc3\xa5k. Noen brukere legger til innehold p\xc3\xa5 Wikipedia p\xc3\xa5 engelsk som personer med engelsk som morsm\xc3\xa5l fikser p\xc3\xa5 i etterkant.'